<classify> Hayo aliyasema mwishoni mwa wiki iliyopita mara baada ya mchezo kati yake na Tanzania, Twiga Stars wa kirafiki uliomalizika kwa timu hizo kutoka sare ya kufungana bao 1-1 mjini Unguja. Ouma alisema kila mmoja ni shahidi wa mambo waliyoyaonesha wanawake hao katika mchezo wao huo ambayo mengi yao hayana tofauti na wanaume.Ni lazima tuweze kuwasaidia dada zetu ili wapate nafasi sawa na wanaume katika michezo hasa akinadada wa Kitanzania wanamchezo mzuri na nafikiri wakipata msukumo watazidi kufanya vizuri, alisema Ouma.Alisema katika mchezo huo kila mtu hakuweza kuwa na imani kama wanaweza kucheza mchezo mzuri, lakini kutokana na uwezo walionao wanapaswa kupewa msukumo ili waendelee kufanya vizuri zaidi. Akizungumzia timu yake, alisema ingawa hawakucheza vizuri sana, lakini anashukuru kupata matokeo hayo.Sambamba na hilo, alilishukuru Shirikisho la Soka Tanzania TFF kwa uamuzi wake wa kuwapatia mechi hiyo ya kirafiki ambayo imewapa nafasi ya kugundua makosa ambayo watayasawazisha. Timu zote hizo mbili zinajiandaa na Michezo ya Afrika itakayofanyika mwezi ujao Brazzaville, Jamhuri ya Congo.  <topic>: michezo 